Es gojats jogauen amassa e hègen quauqua coquinaria, enquia que, quan amièren quate o cinc dies en tot veder-se ena estacion, aguesti estabordidi gojats s'apostèren dus robles dera forma mès asenada: en resumit, Kolia, qu'ère lèu eth mès petit de toti e per aquerò patie un cèrt mensprètz des grani, s'aufric, sigue per orgulh sigue coma ua conseqüéncia d'ua gaujaria insolenta, a ajaçar-se capenjós entre es ralhs quan s'apressaue eth tren des onze dera net e demorar-se aquiu quiet tant qu'eth tren passaue per dessús d'eth.